"शान्ति, गल्ल किश जरूर ऐ, दस्स होआ के ऐ?" कमला ने फी पुच्छेआ तां ओ बोली, "मैले जनेह् कप्फनै कन्ने ए जीन्दी लोथ खटोई दी ही, पर हून ए बी फट्टना शुरू होई गेआ ऐ ते शरीर नंगा होन्दा जा करदा ऐ। कोदे-कोदे कोला छपैलां? सारी उमरी दे रोगें दा रंग मुंआ उप्पर छान लगी पेआ ऐ। घटने दे बजाए बदधा गै जा करदा ऐ। तुस गै दस्सो, इस रंगै गी कैदे कन्ने धोआ˙? अत्थरूं बी सम्बी गे न पर ए नेईं धनोआ।" इन्ना आखने दे कन्ने गै ओदे चेहरे उप्पर दोआसी होर बधी गेई जेदे कन्ने ओदी नुहार होर भयानक लब्बन लगी। उसने भांडे मांजने शुरू करी दित्ते।